Source: https://www.netfinancie.sk/zdravotne-poistenie/povinnosti-poistencov-a-platitelov/
Timestamp: 2019-09-17 04:09:58+00:00
Document Index: 3556046

Matched Legal Cases: ['§ 19', '§ 11', '§ 11', '§ 11', '§ 11', '§ 10', '§ 19', '§ 13', '§ 20', '§ 22', '§ 29']

Povinnosti zo zdravotného poistenia pre poistencov
Aké máte povinnosti zo zdravotného poistenia?
Záväzky platiteľa zdravotného poistenia
Ak ste platiteľom poisteného, teda zamestnávateľom, samostatne zárobkovo činnou osobou a samoplatiteľom, vznikajú vám v rámci zdravotného poistenia viaceré povinnosti:
vypočítať si výšku preddavku na poistné a tieto preddavky riadne a včas platiť a odvádzať príslušnej zdravotnej poisťovni a vykazovať jej poistné
odvádzať aj preddavky na poistné za poistencov, ktorých potvrdené prihlášky sa stali predmetom prevodu poistného kmeňa podľa osobitného predpisu
plniť si povinnosti súvisiace s vykonávaním ročného zúčtovania, ktoré bližšie určuje § 19 zákona o zdravotnom poistení
oznamovať príslušnej poisťovni zmenu platiteľa, a to správnym spôsobom a najneskôr do 8 pracovných dní od vzniku tejto zmeny. Neplatí to pre zmenu z dôvodu nahlásenia neplateného voľna alebo absencie zamestnanca, pri poberaní rodičovského príspevku, pri poskytovaní starostlivosti v zdravotníckom zariadení alebo v zariadení sociálnych služieb, pri starostlivosti o dieťa do 6 rokov, pri opatrovaní osoby ZŤP alebo blízkej osoby staršej ako 80 rokov, v prípade vykonávania štátnej služby v cudzine, v prípade poberania dávok (nemocenské, ošetrovné...), pri práci pre cirkevné, rehoľné alebo charitatívne spoločenstvo, pri poberaní náhrady služobného platu profesionálnych vojakov a policajtov alebo materského za určitých podmienok. V týchto prípadoch je skutočnosť potrebné oznámiť do konca kalendárneho mesiaca nasledujúceho po mesiaci, v ktorom k tejto zmene prišlo. V prípade zamestnávateľa s minimálne tromi zamestnancami, to musí oznamovať elektronicky. Prihlásenie zamestnanca musí prebehnúť do 8 pracovných dní od prijatia potvrdenia zo Sociálnej poisťovne, vtedy je táto povinnosť splnená.
uchovávať si účtovné a iné doklady, ktoré sú potrebné na správne určenie sadzby a výšky poistného, vymeriavacieho základu a platenia poistného, minimálne 10 rokov
uchovávať si aj evidenciu o zamestnancoch spolu so všetkými potrebnými údajmi o zamestnancoch aj o zdravotnom poistení minimálne 10 rokov
informovať poisťovňu o všetkých potrebných skutočnostiach, ktoré sú potrebné na zistenie dodržania lehoty splatnosti preddavkov na poistné
poskytovať poisťovni doklady potrebné na výpočet ročného zúčtovania poistného
spolupracovať pri kontrole a poskytovať poisťovni pri kontrole všetky potrebné účtovné doklady súvisiace so zdravotným poistením a rovnako umožniť poverenej osoby zdravotnou poisťovňou vykonanie kontroly
poskytovať potrebné doklady a spolupracovať aj s úradom pri výkone dohľadu
plniť si svoje oznamovacie povinnosti týkajúce sa zmeny názvu, sídla, bydliska, identifikačného čísla, čísla bankového účtu a výplatného dňa, a to do 8 pracovných dní od vzniku zmeny
oznámiť poisťovni vznik alebo zmenu zamestnávateľa do 8 pracovných dní od vzniku zmeny, a to písomne alebo elektronicky a spôsobom určeným Úradom pre dohľad nad zdravotnou starostlivosťou, t.j. obsahujúcim názov, sídlo, IČO, číslo bankového účtu a deň určený na výplatu príjmov v prípade právnickej osoby a meno, priezvisko, rodné číslo a bydlisko v prípade fyzickej osoby
oznámiť poisťovni pri vzniku pracovného pomeru alebo štátnozamestnaneckého pomeru splnenie podmienky (§ 11 ods. 7 písm. v) štvrtý bod: zamestnávateľ neznížil počet zamestnancov z dôvodu prijatia takéhoto zamestnanca) do 8 pracovných dní od vzniku takéhoto pomeru.
Povinnosti poistenca verejného poistenia
Ak ste poistencom verejného zdravotného poistenia, máte voči zdravotnej poisťovni aj poskytovateľom zdravotnej starostlivosti tieto povinnosti:
uhradiť zdravotnej poisťovni zdravotnú starostlivosť v prípade, že vám bola poskytnutá v dôsledku toho, že ste porušili liečebný režim alebo užili návykovú látku
vrátiť zdravotnej poisťovni preukaz poistenca a európsky preukaz, ak vám bol vydaný, v zákonnej lehote v prípade, že ste zmenil zdravotnú poisťovňu, alebo u vás zanikli skutočnosti, na základe ktorých ste mali účasť na verejnom zdravotnom poistení. Vrátiť preukaz poistenca v zákonnej lehote podľa osobitného predpisu v prípade, ak ste poistencom, ktorého potvrdená prihláška sa stala predmetom prevodu poistného kmeňa podľa osobitného predpisu.
plniť povinnosti súvisiace s ročným zúčtovaním
plniť povinnosť podania prihlášky v lehote 8 dní od vzniku skutočnosti, ktorá je rozhodujúcou pre vznik verejného zdravotného poistenia
doplatiť poistné, ktoré ste boli povinný uhradiť odo dňa, kedy vznikla skutočnosť zakladajúca vznik verejného zdravotného poistenia
plniť svoje oznamovacie povinnosti
spolupracovať so zdravotnou poisťovňou na základe výzvy pri preukazovaní podmienok poistenca štátu (§ 11 ods. 7 písm. a) až f), h), i), m) až q) a s) až u)
odkaz na infobox, kde bude presný odsek uvedený
riadiť sa zverejnenými (na internetovej stránke alebo iným spôsobom) pokynmi zdravotnej poisťovne v rámci poskytovania zdravotnej starostlivosti
preukazovať sa pred každým poskytnutím zdravotnej starostlivosti u poskytovateľa tejto starostlivosti svojím preukazom poistenca
predložiť pri predpisovaní a výdaji liekov, dietetických potravín alebo zdravotníckych pomôcok poskytovateľovi zdravotnej starostlivosti liekovú knižku v prípade, že vám ju zdravotná poisťovňa vydala
informovať poskytovateľa zdravotnej starostlivosti, s ktorým máte uzatvorenú dohodu o poskytovaní zdravotnej starostlivosti, že prišlo u vás k zmene zdravotnej poisťovne
spolupracovať v prípade, že je nutná kontrola poskytnutej zdravotnej starostlivosti
§ 11 ods. 7 písm. a) až f), h), i), m) až q) a s) až u) zákona o zdravotnom poistení - Platitelia poistného
7) Štát je platiteľom poistného, ak v odseku 8 nie je ustanovené inak, za
Pokračovanie - odsek (7) písm. h), i), m) až q) a s) až u) – na: https://www.netfinancie.sk/dokumenty/zakon_580_2004_zz_o_zdravotnom_poisteni.pdf
§ 11 ods. 7 písm. v zákona o zdravotnom poistení – Platitelia poistného
1. bol pred vznikom pracovného pomeru alebo štátnozamestnaneckého pomeru občanom vedeným v evidencii uchádzačov o zamestnanie najmenej 12 po sebe nasledujúcich mesiacov 47aa) a dôvodom vyradenia z evidencie uchádzačov o zamestnanie bol vznik tohto pracovného pomeru alebo štátnozamestnaneckého pomeru,
2. suma jeho mesačného príjmu zo zárobkovej činnosti podľa § 10b ods. 1 písm. a) z tohto pracovného pomeru alebo štátnozamestnaneckého pomeru nie je vyššia nepretržite odo dňa vzniku pracovného pomeru alebo štátnozamestnaneckého pomeru, ako 67% priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky (ďalej len "štatistický úrad") za kalendárny rok, ktorý 2 roky predchádza kalendárnemu roku, v ktorom vznikol pracovný pomer alebo štátnozamestnanecký pomer,
3. príslušná zdravotná poisťovňa neeviduje voči jeho zamestnávateľovi ku dňu vzniku pracovného pomeru alebo štátnozamestnaneckého pomeru pohľadávku na preddavku na poistnom, na nedoplatku z ročného zúčtovania poistného a na úrokoch z omeškania (ďalej len "pohľadávka"), príslušná zdravotná poisťovňa vyhodnocuje pohľadávku splatnú k poslednému dňu kalendárneho mesiaca, ktorý 2 mesiace predchádza kalendárnemu mesiacu, v ktorom vznikol pracovný pomer alebo štátnozamestnanecký pomer voči jeho zamestnávateľovi a možno ju uplatniť na úrade alebo výkazom nedoplatkov,
5. odo dňa vzniku tohto pracovného pomeru alebo štátnozamestnaneckého pomeru neuplynulo viac ako 12 kalendárnych mesiacov.
§ 19 zákona o zdravotnom poistení – Ročné zúčtovanie poistného
(3) Zdravotná poisťovňa v ročnom zúčtovaní poistného vykoná výpočet sumy poistného z vymeriavacieho základu podľa § 13 za všetkých platiteľov poistného okrem štátu a výpočet sumy preplatku na poistnom (ďalej len "preplatok") a nedoplatku v členení podľa jednotlivých platiteľov poistného okrem štátu. Jednotlivé sumy poistného sa zaokrúhľujú na najbližší eurocent nadol. Na vykonanie ročného zúčtovania poistného použije zdravotná poisťovňa údaje vykázané alebo určené podľa § 20, oznámené podľa § 22 až 24 alebo oznámené podľa § 29b ods. 6 až 8.
Pokračovanie - odseky (4) až (23) – na: https://www.netfinancie.sk/dokumenty/zakon_580_2004_zz_o_zdravotnom_poisteni.pdf